সম্প্রতি আমার নির্মিত তিনটি স্বল্পদৈর্ঘ্য চলচ্চিত্র নিয়ে শিক্ষার্থীদের জন্য উন্মুক্ত পৃথক তিনটি প্রদর্শনী গত ২৪ জানুয়ারি হরিমোহন সরকারি উচ্চ বিদ্যালয়ে, গত ৩০ জানুয়ারি গ্রীণ ভিউ উচ্চ বিদ্যালয়ে ও গত ৩১ জানুয়ারি নবাবগঞ্জ উচ্চ বিদ্যালয়ে আয়োজন করা হয়। ইউটিউব ভিত্তিক চ্যানেল প্রাকৃত টিভি আয়োজিত ঘন্টাদীর্ঘ এ প্রদর্শনীতে সচেতনতামূলক স্বল্পদৈর্ঘ্য চলচ্চিত্র ‘দ্য সানসেট, এ্যান আনফিনিসিড ড্রীম’, ‘নিরবধি’ ও ‘দ্য হার্ট ব্রেকার’ দেখানো হয়েছে। চলচ্চিত্র তিনটির বিভিন্ন চরিত্রে অভিনয় করেছেন জাতীয় চলচ্চিত্র পুরস্কারপ্রাপ্ত অভিনয় শিল্পী রোকেয়া প্রাচী, লুৎফর রহমান জর্জ, অবিদ রেহান, লাক্স তারকা স্বর্ণা, নিয়ামুল করিম, নূর মোহাম্মদ রাজ্য, রোমা, চন্দ্র বর্মন, রাজ পারভেজ, প্রীতি, আপন, রাজন, জ.ই ডালিম, সাঈদ হোসেন লাভলুসহ আরো অনেকে।